**Anexa nr. 21 la Hotărârea Consiliului Local al Municipiului Craiova nr.473/2019**

**Procedura**

**de acordare a scutirii de la plata impozitului/taxei pentru terenurile utilizate de organizaţii nonprofit folosite exclusiv pentru activităţile fără scop lucrativ**

**Art. 1** Nu se datorează impozit/taxa pe teren în anul 2020, pentru terenurile utilizate de către organizaţii nonprofit folosite exclusiv pentru activităţile fără scop lucrativ.

**Art. 2** Scutirea se acordă pentru terenurile afectate activităţilor prevăzute la art.1.

**Art. 3** Scutirea se acordă începând cu data de 1 ianuarie 2020, pe bază de cerere, persoanelor care deţin documente justificative valabile la data de 31 decembrie 2019 şi care sunt depuse la Direcţia Impozite şi Taxe, până la data de 31 martie 2020 inclusiv.

**Art. 4** Cererea de acordare a scutirii va cuprinde:

- Datele de identificare ale solicitantului;

- Datele de identificare ale utilizatorului, după caz;

- Elementele de identificare ale ternului sau părţii din teren pentru care se solicită acordarea scutirii;

- Temeiul de drept în baza căruia se solicită acordarea scutirii;

- Motivele de fapt pe care se întemeiază cererea;

La cerere vor fi anexate următoarele documente:

- Declaraţia pe propria răspundere a reprezentantului legal al organizaţiei nonprofit în care să se menţioneze următoarele informaţii:

- dacă terenul pentru care se solicită scutirea de la plata impozitului/taxei este utilizată total sau parţial pentru activităţile prevăzute la art.1;

- toate activităţile desfăsurate pe terenul entru care se solicită scutirea;

- actul constitutiv al organizaţiei nonprofit;

- contractul de închiriere şi actele adiţionale, în baza cărora este utilizat terenul;

Documentele depuse vor fi certificate de conformitate cu originalul potrivit prevederilor art. 64 alin. (5) din Legea nr. 207/2015 privind Codul de procedură fiscală, cu modificările şi completările ulterioare.

**Art.5** Serviciul de specialitate va efectua verificarea documentelor depuse şi va întocmi un referat prin care se va propune acordarea sau respingerea scutirii.

**Art.6** Referatul va fi verificat de şeful serviciului şi înaintat spre aprobare conducerii direcţiei.

**Art.7** Pe baza referatului de acordare a scutirii aprobat, se va proceda la operarea scutirii în evidenţa fiscală.

**Art. 8** Acordarea/ respingerea scutirii va fi comunicată beneficiarului în termen de 15 zile de la aprobarea referatului prevăzut la art.5.

**Art. 9** Contribuabilul care beneficiază de scutirea de la plata impozitului/taxei pe teren are obligaţia ca ulterior acordării scutirii să aducă la cunoştinţa organului fiscal orice modificari intervenite faţă de situaţia existentă la data acordării scutirii.

**Art.10** În cazul în care după acordarea facilităţii fiscale, se constată că beneficiarul a indus în eroare organele fiscale prin declararea unor date nereale impozitul/taxa pe teren va fi recalculată începând cu data 1 ianuarie 2020.

**Art.11** Scutirea se acordă şi în cazul contribuabililor care au beneficiat de acestă facilitate în anul 2019, pe baza documentelor justificative aflate la dispoziţia Direcţiei Impozite şi Taxe.

**PREŞEDINTE DE ŞEDINŢĂ,**

**Gheorghe NEDELESCU**